మద్దూరు మండలం (సిద్ధిపేట జిల్లా)

మద్దూరు మండలం, తెలంగాణ రాష్ట్రం, సిద్ధిపేట జిల్లాకు చెందిన ఒక మండలం. 2020లో మద్దూర్ మండలం నుండి దూల్‌మిట్ట గ్రామాన్ని మండల కేంద్రంగా చేసి మద్దూర్ మండలం లోని 8 గ్రామాలను దూలిమిట్ట మండలంలో కలిపారు. 2016 లో  జరిగిన జిల్లాల పునర్వ్యవస్థీకరణకు ముందు ఈ మండలం వరంగల్ జిల్లా లో ఉండేది.  ప్రస్తుతం ఈ మండలం హుస్నాబాదు రెవెన్యూ డివిజనులో భాగం. పునర్వ్యవస్థీకరణకు  ముందు ఇది జనగామ డివిజనులో ఉండేది.ఈ మండలంలో 11 రెవెన్యూ గ్రామాలు ఉన్నాయి.నిర్జన గ్రామాలు లేవు. మద్దూరు ఈ మడలానికి కేంద్రం.

మండల జనాభా

2011 భారత జనగణన గణాంకాల ప్రకారం మొత్తం మండల జనాభా 38,731, పురుషులు 19,255, స్త్రీలు 19,476. 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 181 చ.కి.మీ. కాగా, జనాభా 38,731. జనాభాలో పురుషులు 19,255 కాగా, స్త్రీల సంఖ్య 19,476. మండలంలో 9,143 గృహాలున్నాయి.

వరంగల్ జిల్లా నుండి సిద్ధిపేట జిల్లాకు మార్పు 
లోగడ మద్దూర్ గ్రామం/ మండలం వరంగల్ జిల్లా, జనగాం రెవెన్యూ డివిజను పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా మద్దూరు మండలాన్ని (1+18) పందొమ్మిది గ్రామాలుతో కొత్తగా ఏర్పడిన సిద్ధిపేట జిల్లా, హుస్నాబాద్ రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.

చేర్యాల మండలంలో చేరిన గ్రామాలు 
ఈ మండలంలో లోగడ లోగడ 13 గ్రామాలు ఉన్నాయి.తరువాత ప్రభుత్వం ఈ మండలం నుండి కమలాయపల్లి, అర్జునపట్ల అనే రెండు గ్రామాలను చేర్యాల మండలంలో విలీనం చేసింది. దానితో ఈ మండలంలోని గ్రామాల సంఖ్య 11కు చేరుకుంది.

మండలంలోని గ్రామాలు

రెవెన్యూ గ్రామాలు 
 వల్లంపట్ల
 గాగిళ్ళపూర్
 నరసాయిపల్లి
మద్దూర్
 సాలక్‌పూర్
 మర్మాముల
 ధర్మారం
 లక్కపల్లి
 రేబర్తి
 వంగపల్లి
 లద్నూర్

మూలాలు

బయటి లింకులు